Kašeľ po zápale priedušiek
Dobrý deň. Mala som zapal priedusie. Antibiotika som už dobrala, ale stále kašle. Brala som solmukol 600 mg a erdomed. Prosím poraďte mi ešte niečo navykašlievanie a doliečenie kašľa. Ďakujem
Dobrý deň,
ďakujeme za vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. V prípade vlkého produktívneho kašľa je však jedinou a základnou cestou ako sa hlien dostane von z organizmus, a preto si liečba vyžaduje trpezlivosť.
Dĺžka liečby zahlienenia liekom Solmucol trvá pri stredne ťažkých prípadoch 1 týždeň, u závažnejších prípadov 2 týždne. Terapeutický účinok lieku Erdomed sa prejaví po 3 dňoch liečby a priemerná dĺžka liečby pre dosiahnutie plného účinku je 7 dní. Keďže mi nie je známa dĺžka liečby, neviem sa vám k vášmu problému s určitosťou vyjadriť. Ak však kašeľ stále pretrváva, odporúčam pokračovať v liečbe jedným z uvedených liekov. Pri zahlienení je nevyhnutné dbať aj na dostatočný pitný režim.
Súbežne s liekom Erdomed alebo Solmucol môžete užívať aj
kalciový sirup
(Calcium Chloratum), ktorý sa používa ako podporná liečba pri zápalových ochoreniach dýchacích ciest. Rovnako vhodný je aj
sirup
alebo
cmúľacie pastilky
Dr.Max Islandský lišajník, ktoré chránia, zvlhčujú ústnu sliznicu a znižujú reflex kašľa. Sú vhodné aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.
Pri pretrvávaní ťažkostí Vám odporúčam sa opakovane obrátiť na lekára.
Prajem skoré uzdravenie.
S pozdravom
PharmDr. Veronika Kiabová